Document ID: 31999R0570

KOMMISSIONENS FORORDNING (EF) Nr. 570/1999 af 16. marts 1999 om ændring af forordning (EF) nr. 1921/95 om gennemførelsesbestemmelser for ordningen med importlicenser for produkter forarbejdet på basis af frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), senest ændret ved forordning (EF) nr. 2199/97 (2), særlig artikel 11, stk. 2, og
ud fra følgende betragtninger:
Gennemførelsesbestemmelserne for ordningen med importlicenser for produkter forarbejdet på basis af frugt og grøntsager er fastsat i Kommissionens forordning (EF) nr. 1921/95 (3), senest ændret ved forordning (EF) nr. 12/1999 (4); i henhold til den nævnte forordning skal underpositionen i den kombinerede nomenklatur angives i licensansøgningen; for visse produkter henhørende under KN-kode 2008 70 er det på grund af variationer i indholdet af naturligt sukker ikke muligt at oplyse den nøjagtige underposition, når licensansøgningen indgives; der bør derfor fastsættes en særlig bestemmelse om, at der kan angives to underpositioner i licensansøgningen;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Følgende indsættes som artikel 6 i forordning (EF) nr. 1921/95:
»Artikel 6
For produkter forarbejdet på basis af ferskner henhørende under KN-kode 2008 70 kan ansøgeren i rubrik 16 i importlicensansøgningen angive følgende KN-koder: »2008 70 61 og 2008 70 69« eller »2008 70 71 og 2008 70 79«. De koder, der angives i licensansøgningen, anføres på importlicensen.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1999.

Labels: 3
17